สวัสดีค่ะ คือ มีพสพ.กับแฟนเมื่อวันที่8-9ตุลาคมที่ผ่านมา ใส่ถุงยาง หลั่งนอก แฟนบอกว่าถุงยางไม่รั่ว หลังจากนั้นประมาณ1สัปดาห์มีเลือดออกมากับตกขาวประมาณ5วันซึ่งเป็นแบบนี้ทุกเดือนและมีอาการปวดท้องน้อย วันที่22-23มีพสพอีก และระหว่างเดือนมีความเครียดมากๆค่ะ เครียดในหลายๆเรื่อง จนวันที่28มีเลือดสีแดงๆน้ำตาลออกมาปวดท้องคล้ายเวลามีประจำเดือน แต่มาแค่1วันเเล้วหายไปเลย และตอนนี้มีตกขาว อยากทราบว่ามีโอกาสตั้งครรภ์ไหมคะ หรือที่ประจำเดือนไม่มาเป็นเพราะความเครียด
สวัสดีค่ะ การมีเพศสัมพันธ์ชนิดที่ได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 2% ดังนั้นจากที่กล่าวมาโอกาสตั้งครรภ์มีน้อยแต่การมีเลือดออกผิดปกติทางช่องคลอดที่ไม่ใช่รอบเดือน คือเลือดออกห่างกันน้อยกว่า 22 วันนั้น เป็นความผิดปกติ และควรตรวจหาสาเหตุที่แน่ชัดต่างๆเช่น ฮอร์โมนรังไข่ไม่สมดุล การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือภาวะแทรกซ้อนจากการตั้งครรภ์แต่อย่างที่กล่าวไปว่ามีโอกาสน้อย ความเครียดเป็นสาเหตุที่ควรจะต้องตัดสาเหตุทางกายออกไปให้ได้ก่อนค่ะควรไปพบแพทย์เพื่อตรวจเพิ่มเติม หากมีเลือดออกผิดปกติทางช่องคลอดดังกล่าวไป สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าตั้งครรภ์แล้วมีเลือดออกผิดปกติควรรีบไปพบแพทย์ เบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง